ສະພາສູງ ສະຫະລັດ ລົງມະຕິ ເຫັນດີໃຫ້ ຍຸດຕິການເກັບກຳ ຂໍ້ມູນໃຊ້ໂທລະສັບ ຂອງຊາວອາເມຣິກັນ
ກົດໝາຍ​ທີ່​ຮູ້​ກັນ​ໃນນາມ USA Freedom Act ຈະ​ຍຸດຕິ ການ​ເກັບ​ກໍາ​ບັນທຶກ​​ຂໍ້​ມູນ ໂທລະສັບ ຂອງ​ຊາວ​ອາ​ເມຣິກັນ ​​ໂດຍ​ອົງການ​ຄວາມ​ໝັ້ນຄົງ​ແຫ່ງ​ຊາດຫລື NSA.
ໃນວັນອັງຄານອາທິດແລ້ວນີ້ ສະພາສູງສະຫະລັດ ໄດ້ໃຫ້ການ ອະນຸມັດ ຕໍ່ຮ່າງກົດໝາຍ ທີ່ທາງສະພາຕຳ່ ໄດ້ຮັບຮອງເອົາແລ້ວ ໂດຍຈະຍຸດຕິການເກັບກໍາ ຂໍ້ມູນຂະໜາດໃຫຍ່ກ່ຽວກັບການ ສົນທະນາທາງໂທລະສັບ ຂອງລັດຖະບານ ທີ່ແນໃສ່ເພື່ອປ້ອງ ກັນການໂຈມຕີຂອງພວກກໍ່ການຮ້າຍ ປະທານາທິບໍດີສະຫະ ລັດ ທ່ານບາຣັກ ໂອບາມາ ຕໍ່ມາກໍໄດ້ລົງນາມໃນຮ່າງກົດໝາຍ ດັ່ງກ່າວ ຊຶ່ງຈະໂອນການເກັບກຳຂໍ້ມູນ ການສົນທະນາທາງໂທລະສັບຈາກລັດຖະບານສະຫະລັດ ໄປໃຫ້ບໍລິສັດໂທລະສັບຕ່າງໆ Zlatica Hoke ລາຍງານວ່າ ການລົງຄະແນນ ສຽງຂອງສະພາສູງ ມີຂື້ນສອງມື້ ຫລັງຈາກກົດໝາຍສະບັບກ່ອນກ່ຽວກັບການ ຕິດຕາມ ກວດກາພາຍໃນປະເທດໝົດອາຍຸລົງ ກິ່ງສະຫວັນ ມີລາຍລະອຽດກ່ຽວກັບເລື້ອງນີ້ມາ ສະເໜີທ່ານ ກົດໝາຍທີ່ຮູ້ກັນໃນນາມ USA Freedom Act ຈະຍຸດຕິການເກັບກໍາບັນທຶກຂໍ້ມູນໂທ ລະສັບຂອງຊາວອາເມຣິກັນ ໂດຍອົງການຄວາມໝັ້ນຄົງແຫ່ງຊາດຫລື NSA ຂອງສະ ຫະລັດ ແລະຈະເຮັດໃຫ້ການຕິດຕາມກວດກາເບິ່ງຂໍ້ ມູນຂະໜາດໃຫຍ່ທີ່ເປີດເຜິີຍໂດຍ ທ້າວ Edward Snowden ອະດີດພະນັກ ງານສັນຍາຈ້າງຂອງອົງການ NSA ທີ່ຫລົບ ລີ້ໜີກົດໝາຍຢູ່ໃນເວລານີ້ ຫລຸດໜ້ອຍລົງ ບັນດາສະມາຊິກສະພາອະວຸໂສສຸດ ຂອງ ພັກຣີພັບບລິກັນຈຳນວນນຶ່ງ ໄດ້ຄັດຄ້ານຕໍ່ການເຄື່ອນໄຫວດັ່ງກ່າວ ທ່ານ Mitch Mcconnell ສະມາຊິກສະພາສູງສັງກັດພັກຣີພັບບລີກັນ ຈາກລັດ Kenturky ຊຶ່ງເປັນຜູ້ນຳສຽງສ່ວນຫລາຍໃນສະພາສູງກ່າວວ່າ ລັດຖະບານຍັງມີຄວາມສາມາດຢູ່ ທີ່ຈະເຂົ້າໄປກວດກາເບິ່ງບັນທຶກໂທລະສັບຈຳນວນ ນຶ່ງກ່ຽວກັບເລື້ອງນ້ຳເບີ ວັນເວລາ ແລະຄວາມຍາວຂອງການໂອ້ລົມ ບາງສື່ມວນຊົນ ຮ້ອງກົດໝາຍໃໝ່ນີ້ວ່າ ເປັນໄຊຊະນະຂອງທ້າວ Snowdenຊຶ່ງໃນປັດຈະຈຸບັນນີ້ ພວມ ລີ້ໄພຢູ່ປະເທດຣັດເຊຍ ໃນການຖະແຫຼງຜ່ານທາງ ວີດີໂອ ເມື່ອວັນອັງຄານແລ້ວນີ້ ທ້າວ Snowden ກ່າວຕໍ່ ອົງການນິລະໂທດ ກຳສາກົນ ຢູ່ທີ່ປະເທດອັງກິດວ່າ ການຕິດຕາມ ກວດກາເບິ່ງບັນທຶກໂທລະສັບ ບໍ່ໄດ້ຊ່ວຍປ້ອງກັນ ການໂຈມຕີຂອງພວກກໍ່ການຮ້າຍ ແຕ່ຢ່າງໃດເລີຍ ແຕ່ຖ້າປາດສະຈາກກົດໝາຍສະບັບນີ້ແລ້ວ ການຕິດຕາມກວດກາແມ່ນເປັນໄປບໍ່ໄດ້ ເລີຍ ແລະນັ້ນໄດ້ເຮັດໃຫ້ສະມາຊິກພັກຣີພັບບລິກັນຈຳນວນນຶ່ງ ຈຶ່ງເຫັນດີນຳການປະ ນີປະນອມ ສະມາຊິກຂອງພັກເດໂມແຄຣັດ ຢູ່ໃນສະພາສູງ ກໍໄດ້ກ່າວປ້ອງກັນຮ່າງກົດໝາຍນີ້ ສະມາຊິກສະພາສູງ Al Franken ຈາກລັດ Minnesota ກ່າວວ່າ ພາຍລຸນຕໍ່ມາໃນວັນອັງຄານມື້ດຽວກັນນັ້ໜ ປະທານາທິບໍດີ Barack Obama ກໍໄດ້ ເຊັນຮ່າງກົດໝາຍດັ່ງກ່າວ ຊຶ່ງທ່ານໄດ້ອະທິບາຍວ່າ ມີຄວາມສຳຄັນ ໃນການປົກປ້ອງ ຄວາມປອດໄພ ພ້ອມທັງສິດທິພົນລະເຮືອນ ຂອງຊາວອາເມຣິກັນ ນຳດ້ວຍ